<classify> THERESIA GASPER-DAR ES SALAAM KOCHA Mkuu wa Simba, Patrick Aussems, amefurahi na kusema wachezaji wake walicheza kama watoto, licha ya ushindi wa mabao 3-1 ilioupata timu yake dhidi ya JKT Tanzania juzi Uwanja wa Uhuru, Dar es Salaam. Simba ilipata ushindi huo katika mchezo wa kwanza waLigi Kuu Tanzania Bara. Akizungumza baada ya kumalizika kwa mchezo huo,Aussems alisema anaamini kikosi chake kilistahili kushinda idadi kubwa zaidi yamabao katika mchezo huo, lakini kutokana na umakini mdogo wa wachezaji wakewakapata matokeo waliyopata. Tumepata ushindi wa mabao 3-1, matokeo ambayosijaridhishwa nayo kutokana na aina ya wachezaji nilioa nao kikosini,tulitakiwa kufunga mabao manne hadi sita lakini makosa ya kitoto waliyofanyayamesababisha tupate tulichopata, alisema. Alipoulizwa sababu ya kuwatumia wachezaji ambaobaadhi wamekuwa wakianzia benchi alijibu kuwa alifanya hivyo kutokana nawengine kusumbuliwa na majeraha. Aussems alisema wanaanza upya na kuachana na matokeoya nyuma baada ya timu yake kutupwa nje ya Ligi ya Mabingwa Afrika ikiwa hatuaya awali na timu ya UD Songo yaMsumbiji. Wekundu hao walifungashiwa virago, baada yakulazimisha suluhu ugenini jijini Beira, kisha kutoka sare ya bao 1-1 , Uwanjawa Taifa, Dar es Salaam. Matokeo hayo yaliifanya UD Songo isonge mbele kwafaida ya bao la ugenini. Aussems alisema amewatengeneza wachezaji wakekisaikolojia ili wasahau yaliyopita na kuwekeza akili zao kuhakikisha wanapatamatokeo mazuri Ligi Kuu na kutetea ubingwa wao. Tulihuzunika kwani haikuwa rahisi kupokea matokeoyale, lakini kwenye mpira lolote linaweza kutokea, hata hivyo tumesahauyaliyopita na sasa macho na nguvu zetu zote tumehamishia Ligi Kuu, alisema. Simba inashika nafasi ya pili wa Ligi Kuu, ikiwana pointi tatu, sawa na Lipuli, Azam,Kagera Sugar, Namungo, Mwadui, Polisi Tanzania na Ruvu Shooting, zikitofautianakwa wastani wa mabao ya kufunga na kufungwa.  <topic>: MICHEZO 